Tuire Salenius

Tuire Liselotte Salenius (s. 16. joulukuuta 1950 Porvoo) on suomalainen näyttelijä. Hän näytteli Tampereen Työväen Teatterissa 1975–1985 ja 1987–2017. Hän on näytellyt myös muutamissa elokuvissa sekä useissa televisiosarjoissa. Saleniuksen tunnettuja televisiorooleja ovat Tankki täyteen -sarjan Ulla ja Maalaiskomedia-sarjojen Valma. == Varhainen elämä == Tuire Salenius syntyi maalari Ahti Saleniuksen ja liikeapulainen Raili Saleniuksen perheeseen. Hänen isänsä suvussa on hieman teatteritaustaa, sillä tämän vanhemmat olivat työskennelleet Porvoon työväen näyttämöllä 1920-luvulla. Salenius valmistui ylioppilaaksi 1969, minkä jälkeen hän suoritti Suomen Teatterikoulun 1969–1973. Ennen näyttämötaiteellisia opintojaan hän oli nähnyt ainoastaan yhden näytelmän. Teatterikoulu oli Saleniukselle negatiivinen kokemus. == Ura == Salenius aloitti uransa Oulun kaupunginteatterissa 1973–1975. Hän siirtyi Lasse Pöystin houkuttelemana Tampereen Työväen Teatteriin 1975. Vuonna 1985 Salenius siirtyi Kuopion kaupunginteatteriin. Hänen puolisonsa Mikko Viherjuuri oli saanut työpaikan Kuopiosta ja Salenius seurasi tätä pariskunnan pojan kanssa. Salenius palasi Tampereen Työväen Teatteriin 1987 ja näytteli siellä aina vuoteen 2017, jolloin hän jäi eläkkeelle. Salenius sai Tampereen Työväen Teatterissa jo alkuun näytelläkseen isoja tehtäviä. Hänen roolejaan ovat olleet muun muassa Marina (Poltettu oranssi), Jelena (Vanja-eno), Maggie (Kissa kuumalla katolla), Miina Salokannel (Miehen kylkiluu) ja Claire Zachanassian (Vanhan naisen vierailu). Salenius on näytellyt myös Niskavuoren Hetan roolin. Valkokankailla Salenius debytoi 1971 Matti Kassilan komediassa Aatamin puvussa... ja vähän Eevankin. Vuonna 2009 hänellä oli Mooseksen emännän rooli Kari Väänäsen draamakomediassa Havukka-ahon ajattelija. Salenius tuli kuuluisaksi suorasuisen Ullan roolistaan Neil Hardwickin televisiokomediassa Tankki täyteen. Vuonna 1998 hän näytteli pappilan taloudenhoitaja Valmaa televisiokomediassa Vain muutaman huijarin tähden. Salenius toisti Valman roolin komediassa Turvetta ja timantteja (2007). Salenius näytteli Ullan roolin myös Tampereen Komediateatterissa kesällä 2015. == Teatteri == === Valikoitu rooliluettelo === * Nataša (Sota ja rauha) * Marina (Poltettu oranssi) * Jelena (Vanja-eno) * Lady Milford (Kavaluus ja rakkaus) * Ruth (Taivaanrannan tuolla puolen) * Faidra (Phaedra) * Anna (Tiikerileikki) * Goneril, Learin vanhin tytär (Kuningas Lear) * Heta Niskavuori (Niskavuoren Heta) * Maggie (Kissa kuumalla katolla) * Neiti Pietarinen (Vaimoke, 1998) * Kaisa Karhutar (Tulitikkuja lainaamassa, 2001) * Miina Salokannel (Miehen kylkiluu, 2002) * Leena-Kaisa (Suruttomat, musikaali, 2004) * Linda Loman (Kauppamatkustajan kuolema, 2006) * Sara (Puheluita, 2008) * Aili Kotala (Yksiöön en Äitee ota, 2008) * Anna Andrejevna (Reviisori, 2009) * Violet Weston (Elokuu, 2010) * Claire Zachanassian (Vanhan naisen vierailu, 2014) * Ulla (Tankki täyteen, 2015) * Big Mama (Kissa kuumalla katolla, 2017) == Filmografia == Elokuvat Elokuvat Elokuvat Vuosi Nimi Rooli 1972 Niilon oppivuodet avustaja 1971 Aatamin puvussa... ja vähän Eevankin Tuire Korpela 1983 Kolmetoista mehiläistä nainen 1983 Juhannustanssit Kirsti 1990 Ystävät, toverit Ulla Kaakamo 2009 Havukka-ahon ajattelija Mooseksen emäntä Lyhytelokuva Lyhytelokuva Lyhytelokuva 1993 Periaatteesta Televisio Televisio Televisio Vuosi Nimi Rooli 1976 Rintamäkeläiset vastaanottoapulainen 1978–1980 Tankki täyteen Ulla Korpela 1987 Myrsky 1994 Autopalatsi Marjatta 1996 Pimeän hehku Pirjo 1997 Elämän suola vastaanottovirkailija 1998 Vain muutaman huijarin tähden Valma Ala-Viehko 2000 Kaikki kotona äiti 2006–2007 Turvetta ja timantteja Valma Ala-Viehko-Poutiainen == Palkinnot == * 2008: Veikko Sinisalo -palkinto == Lähteet == * * * === Viitteet === Luokka:Suomalaiset näyttelijät Luokka:Vuonna 1950 syntyneet Luokka:Elävät henkilöt